PROTOKOLL FRA 5.  MØTE I UNIVERSTETSSTYRETS STUDIEKOMITE	
	
FREDAG 19. SEPTEMBER  2003 KL 12 15 – 15 10.

Til stede fra komiteen: Prorektor Anne-Brit Kolstø, leder (fra kl 13 15), studiedekan Trygve Wyller, TF, nestleder, studiedekan Arild Stenvik, Od., (vara for Brodal), studiedekan Mads H. Andenæs, JF, studiedekan Tor Egil Førland, HF, studiedekan Nils D. Christophersen, MN, dekan Asbjørn Rødseth, SV, studiedekan Frøydis Hertzberg, UV, Senterleder Bente Herstad, SUM (vara for Beatrice Halsaa), Faglig leder Beatrice Halsaa, SKK (fra kl 13 55), Magnus Worren, Studentparlamentet, Ingrid Stranger-Thorsen, Studentparlamentet Anette Wilberg, Studentparlamentet (til kl. 13 05). 
Sekretariat: avdelingsdirektør Toril Johansson, SFA, seniorrådgiver Kirsti Harg, SFA/stab, seniorrådgiver Olaug Kristine Bringager, SFA/stab (sak 4), rådgiver Rune A. Thele, Seksjon for læringsmiljø og studiekvalitet (sak 4), seksjonsleder Berit Johnsen og rådgiver Kåre Svensson, UNIVETT (sak 1). 
Forfall: Studiedekan Per A. Brodal, Med.fak, professor Gunnar Handal, Fagområdet for universitetspedagogikk og hans vara, Biblioteksdirektør Jan Erik Røed, UB (observatør) og hans vara.

Nestleder ledet møtet under sakene 0, 2, 3,og 4 som ble behandlet først.

0	Godkjenning av dagsorden. Referat fra universitetsstyrets behandling av studiesaker 9.9.03. Protokoll fra forrige møte, se http://www.admin.uio.no/sfa/sfa/studiekom/ 
	Vedtak: Dagsorden ble godkjent slik at sak 1 ble utsatt til leder ankom. Referat fra universitetsstyret ble overført til eventuelt.

1.5-03	Rangering av søknader til Sentralorganet for fleksibel læring i høgre utdanning (SOFF) fra UiO for 2004
	J.nr. 03/ 5295
	I brev av 15.05.03 har SOFF utlyst midler til prosjekter innen fjernundervisning og fleksible studietilbud for 2004. Revidert notat ble lagt fram i møtet på bakgrunn av ettersendte søknader.
	Vedtak: Studiekomiteen anbefaler universitetsledelsen å gi sin tilslutning til følgende rangering av søknadene fra Universitetet i Oslo til SOFF:
1.	Institutt for lærerutdanning og skoleutvikling, Det utdanningsvitenskapelige fakultet: Nettstøttet fagdidaktisk masterstudium religionsstudier og etikk
2.	Institutt for sosiologi og samfunnsgeografi, Det samfunnsvitenskapelige fakultet: Samfunnsvitenskapelig metode i IKT-baserte læringsmiljøer
3.	Institutt for lærerutdanning og skoleutvikling, Det utdanningsvitenskapelige fakultet: Nettstøttet masterstudium i samfunnsdidaktikk
4.	Institutt for kulturstudier, Det historisk-filosofiske fakultet: Ariadne – Kulturstudier på nett
5.	Senter for utvikling og miljø (SUM): The Politics of Poverty Online/Fattigdom og politikk online
6.	Institutt for spesialpedagogikk, Det utdanningsvitenskapelige fakultet: KomPåNett
7.	Institutt for medier og kommunikasjon, Det historisk-filosofiske fakultet: Multimediale og multilinære introduksjoner. Genreutvikling for fleksibel læring i digitale omgivelser

2.5-03 Universell tilrettelegging av fleksible studietilbud i høgre utdanning – utlysing av midler for 2003
	J.nr. 02/4703
I tillegg til ordinær prosjektmidler utlyser SOFF ved e-post 4. september/brev av 29.8.03 midler til fagmiljø for tilrettelegging av ordinære studier som inkluderer personer med ulike brukerbehov. Søknadsfristen er 1. oktober. Fakultetene er bedt om å innlevere sine forslag innen 24. september.
	Vedtak: Studiedekanene anmodes om å bidra til at fagmiljøene sender søknader.

3.5-03 Opprettelse av 5-årig studieprogram i rettsvitenskap
	J.nr. 02/10110
Det juridiske fakultet fikk utsettelse med innføring av kvalitetsreformen fordi fakultetet først nylig hadde fullimplementert studieordningen av 1996 (Reform’96). Fakultetet har likevel valgt å innføre ny studieordning høsten 2004. Basert på fakultetets arbeid i ”5-årskomiteen” og fakultetets behandling av denne, fremmer universitetsdirektøren i notat av 9.9.03 forslag om ny studieordning for rettsstudiet som en 5-årig mastergrad i rettsvitenskap til erstatning for graden cand.jur. (6 års normert studietid). Cand.jur.-graden tildeles siste gang vårsemesteret 2007.
	Vedtak: Studiekomiteen anbefaler universitetsledelsen å godkjenne studieplanen for mastergraden i rettsvitenskap i samsvar med det fremlagte forslag. Likeledes godkjennes de foreslåtte overgangsordninger for studenter som har påbegynt studiet etter studieordningen av 1996. Studiet forutsettes finansiert innenfor fakultetets ramme.

4.5-03 Innføring av kvalitetssystem for utdanningsvirksomheten ved UiO
	J.nr. 02/8190
På basis av rektorutvalgets anbefalinger (innstilling utsendt til forrige møte) og høringsuttalelsene ble. studiekomiteen i notat av 12.09.03  bedt om å ta stilling til hvilke oppgaver som skal prioriteres i høst og hvordan komiteens eget arbeid skal organiseres. Komiteen gjøres oppmerksom på følgende dokumenter fra NTNU og fra Lunds universitet
http://www.ntnu.no/kvalitetsreformen/dokumenter/dynamiskdok_22.04.03.ppt

http://www.ntnu.no/kvalitetsreformen/dokumenter/sluttdokument_07.05.03.doc 

http://www.evaluat.lu.se/kvalutv/Kvalutvprogr+V-plan.pdf

Vedtak: Sekretariatet forbereder saken ytterligere for neste møte i ÖÐ¹ú¾º²ÂÍø_ÖÐ¹ú×ã²ÊÍø-×ãÇòÍÆ¼ö med Nils Christophersen, Frøydis Hertzberg og Ingrid Stranger-Thorsen. 

5.5-03 Innspill til innledende diskusjon om krav til studentenes tilstedeværelse ved ulike undervisnings- og læringsformer.
	Notat som utgangspunkt for en diskusjon var utsendt.
	Vedtak: Saken utsettes til neste møte.

6.5-03 Innføringen av nytt karaktersystem
	J.nr. 01/9188
	Universitetsstyret har bedt om en redegjørelse for arbeidet med innføringen av nytt karaktersystem ved fakultetene. Det har pågått et arbeid i regi av de nasjonale fakultetsmøtene etter oppdrag fra Universitets- og høgskolerådet (http://www.uhr.no/utvalg/studie/nasjonalkarakterskala.htm).  Notat av 7.1.02 fra studiedirektørene ved de 4 universitetene ble sendt til våre fakulteter 28.1.02. Fra MN var tidligere studiedekan Tom Lindstrøms notat til nasjonalt fakultetsmøte av 19.11.2002. og nåværende studiedekan Nils Christophersens notat av 1.9.2003 sendt ut. I tillegg ble vedtak fra Det nasjonale fakultetsmøtet for SV av 1.11.02 delt ut. Fakultetsrepresentantene var bedt om å redegjøre for arbeidet ved det enkelte fakultet, herunder særlig arbeidet med informasjon/opplæring for den enkelte lærer og eventuelle eksterne sensorer.
	Vedtak: Utkast til notat til universitetsledelsen legges fram i neste møte.

7.5-03	Eventuelt
	Protokoll fra universitetsstyrets møte 8.9.03 om eksamensgebyr for eksamenskandidater uten opptak til studieprogram eller emne sendes medlemmene.

					Kirsti Harg
					seniorrådgiver
Toril Johansson/sign.
avdelingsdirektør
					Kirsti Harg/sign.
					sekretær